Esperti tas-saħħa wissew li ħafna ommijiet u trabi tat-twelid qed imutu minħabba l-ħmieġ, ilma mhux tajjeb għax-xorb u nuqqas ta’ iġene huma u jwelldu. Żiedu li n-nuqqas ta’ dawn il-faċilitajiet bażiċi qed ixekkel is-suċċess ta’ interventi oħra li jridu jsiru biex titjieb is-saħħa tat-trabi tat-twelid. Huma talbu lill-gvernijiet u l-aġenziji biex jiffokaw aktar fuq ir-rabta bejn li jiġu salvati l-ħajjiet u l-iġene. Ir-rapport tagħhom kien ippublikat fil-ġurnal xjentifiku PLOS One . Ir-rapport sar minn esperti minn diversi għaqdiet inkluż WaterAid u l-Għaqda Dinjija tas-Saħħa.